[image: image1.png]


R O M Â N I A

[image: image2.png]


JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
Pentru, aprobarea costului mediu lunar de întreţinere datorat de asistaţii din 

            Căminul pentru Persoane Vârstnice Focşani pentru anul 2010
     Consiliul Local al Municipiului Focşani, judeţul Vrancea, întrunit în şedinţa ordinară ;
          - văzând proiectul de hotărâre iniţiat de Primarul Municipiului Focşani şi  raportul comun al Direcţiei resurse umane şi coordonare unităţi subordonate şi Direcţiei economice înregistrat la nr.5533/10 februarie 2010  prin care se propune aprobarea costului mediu lunar de întreţinere datorat de asistaţii din Căminul pentru Persoane Vârstnice Focşani pentru anul 2010;
        - având în vedere adresa nr.25/28.01.2010 a Căminului pentru Persoane Vârstnice Focşani;
        - în conformitate cu prevederile art.24 şi art.25 din Legea nr. 17/2000 privind asistenţa sociala a persoanelor vârstnice, republicată în 2007, cu modificările şi completările ulterioare, Hotărârea Guvernului nr.1021/2000 pentru aprobarea Normelor metodologice privind stabilirea costului mediu lunar de întreţinere în căminele pentru persoanele vârstnice şi art.3 din Hotârarea Guvernului nr.421/2008 privind stabilirea nivelului minim al alocaţiei zilnice de hrană pentru consumurile colective din instituţiile publice de asistenţă socială;

          - în baza art. 36, alin. (2), lit.d), alin.(6), lit.a), pct.2. şi în temeiul art.45, alin.(1) din Legea nr. 215/2001, privind administraţia publică locală , republicată în 2007, cu modificările şi completările ulterioare;
HOTĂRĂŞTE   :

     
Art.1 – Aprobarea costului mediu lunar de întreţinere datorat de asistaţii din Căminul pentru Persoane Vârstnice Focşani pentru anul 2010 în cuantum de 560 lei, după cum urmează:

  -bunuri şi servicii                                         - 260 lei;

  -hrană                                                           - 290 lei;

  -bunuri de natura obiectelor de inventar      -   10 lei.

     Art. 2.  Prezenta   hotărâre   va    fi  comunicată  de  către  Direcţia   administraţie publică locală, compartimentelor, birourilor, serviciilor si Primarului Municipiului Focşani, care va asigura executarea acesteia  prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Căminul pentru Persoane Vârstnice Focşani.
PREŞEDINTE  DE ŞEDINŢĂ,

         Fodoreanu  Doina                                           Contrasemnează
                                                                          SECRETARUL MUNICIPIULUI 

                                                                                      FOCŞANI

                                                                             Corhană Eduard Marian

